钦定古今图书集成/明伦汇编/氏族典/第195卷 > 《廖用贤尚友录》 > 饶节
## 钦定古今图书集成/明伦汇编/氏族典/第195卷 > 《廖用贤尚友录》 > 饶节

按《尚友录》：节字德操，工诗，宗山谷，与陈无已等二十
五人为法嗣。节始婚宦之意未绝，尝令其仆如琳守
舍，归，见其占对异常，怪问之，仆曰：“守舍无所用心，闻
邻寺长老有道，仆往请一转语，忽尔觉悟，身心泰然，
无他也。”德操慨然曰：“汝能是，我乃不能邪？”径往白崖
问道，八日而悟，尽废囊橐，祝发为浮屠，遍参诸方。至
浙，乐灵隐山川，因挂锡焉。德操号倚松道人，诗文皆
高迈，名《倚松集》。